**НАС БАРСАН ӨНДӨР НАСНЫ ТЭТГЭВРИЙН ЗЭЭЛДЭГЧИЙН ТЭТГЭВРИЙН ЗЭЭЛИЙГ ЧӨЛӨӨЛӨХ ТУХАЙ ХУУЛИЙН ТӨСЛИЙН**

**ЗАРДЛЫН ТООЦООНЫ СУДАЛГАА**

Нас барсан өндөр насны тэтгэврийн зээлдэгчийн тэтгэврийн зээлийг чөлөөлөх тухай хуулийн төслийг хэрэгжүүлэхтэй холбогдон гарах зардлын тооцоог Засгийн газрын 2016 оны 59 дүгээр тогтоолын 4 дүгээр хавсралтаар батлагдсан “Хууль тогтоомжийг хэрэгжүүлэхтэй холбогдон гарах зардлын тооцоо хийх аргачлал” /цаашид “аргачлал” гэх/-ын дагуу хийсэн болно.

Өнөөдөр өндөр насны дундаж тэтгэвэр 500 мянга хүрэхгүй, амьжиргааны наад захын шаардлагыг хангахгүй байгаа учир ахмадууд тэтгэврийн зээлд хамрагдаж, эдийн засгийн асуудлаа шийдвэрлэж байна.

|  |  |  |  |  |
| --- | --- | --- | --- | --- |
| **Үзүүлэлт**  Хэмжих нэгж: мян.хүн | **2019** | **2020-12** | **2020** | **2021-10** |
| Өндөр настны тэтгэвэр авагчид | 307.5 | 338,982 | 332.9 | 350,778 |

Эх сурвалж: 1212.mn

2021 оны 10 дугаар сарын байдлаар Нийгмийн даатгалын санг (НДС)-аас тэтгэвэр авдаг 350 778 мянган ахмадууд байгаа бөгөөд тэтгэврийн зээл авсан зээлдэгчид дээрх хуульд хамрагдана.

Өнөөдөр 230 гаруй мянган ахмад тэтгэврийн зээлийг арилжааны банкуудаас авсан судалгаа байна. Ахмадууд ихэнхдээ 2 дугаар сард тэтгэврийн урьдчилгаа авч цагаан сар тэмдгэлэхээс гадна намар ач, зээ нарынхаа сургалтын төлбөрт нэмэр болох зэргээр багахаан зээлийг бага хугацаатайгаар авдаг нь нийтлэг байдаг талаар арилжааны банкууд мэдээлж байна. Тэтгэвэр авдаг ахмадууд өөр мөнгөн орлого байхгүй тул аль болох зээл авхаасаа болгомжилог.

Хуулийн төсөл хэрэгжихтэй холбогдон гарах зардлыг төр хариуцана. Гэхдээ энэ нь зөвхөн төр бүрэн хариуцана гэсэн үг биш. Учир нь иргэн хөдөлмөрлөх хугацаандаа нийгмийн даатгалын шимтгэл төлж тэтгэврийн нэрийн дансандаа хуримтлал үүсгэсэн байдаг бөгөөд түүнээс төлөгдөж байна гэж үзэх нь зүйтэй.Өөрөөр хэлбэл төр шууд утгаараа төлж байгаа гэсэн үг биш. Тухайн тэтгэврийн зээлдэгч байсан иргэнээр төлүүлж байгаа гэсэн үг юм.

Монгол улсын иргэдийн дундаж наслалтыг Үндэсний статистикийн хорооноос гаргасан судалгаанаас харвал эрэгтэй 66, эмэгтэй 76, нийт дундаж наслалтыг 70 гэж гаргасан байна.

|  |  |  |  |  |  |
| --- | --- | --- | --- | --- | --- |
| **Статистик үзүүлэлт** | **Аймаг** | **Аймгийн код** | **2018** | **2019** | **2020** |
| Нийт | Улсын дүн | 0 | 70.19 | 70.41 | 70.71 |
| Эрэгтэй | Улсын дүн | 0 | 66.11 | 66.38 | 66.71 |
| Эмэгтэй | Улсын дүн | 0 | 75.78 | 75.96 | 76.22 |

<http://1212.mn/tables.aspx>

Монгол улсын төр иргэдээ ид хөдөлмөр хийж олсон орлогоос нь ирээдүйд чинь сайхан амьдруулна хэмээн нийгмийн даатгалын шимтгэл суутгаж үүсгэсэн хуримтлалаас нь амьдралын наад захын хэрэгцээг нь хангахуйц тэтгэвэр олгож чадахгүй, иргэдээ эдийн засаг, нийгмийн хувьд сайхан амьдруулах нөхцөлийг бүрдүүлэх үүргээ биелүүлж чадахгүйн дээр тэтгэвэр тогтоолгоод олон жил тэтгэвэр авч чадалгүй нас барсан иргэддээ нэг удаа уян хатан бодлого хэрэгжүүлэх нь зүй ёсны үүрэг нь юм.

Тэтгэвэр авагч 120 гаруй мянган иргэн 3 хүртэлх сая төгрөгийн, 150 орчим мянган ахмад 4 сая хүртэлх нийтдээ тэтгэврийн зээлтэй, тэтгэвэр авагч ахмадуудын 10 орчим хувь нь 6 саяас дээш төгрөгийн тэтгэврийн зээлтэй гэдэг судалгаа байна.

-----оОо-----